Kedves Testvérkapcsolatok oldalolvasó!

Nemsokára eljön az újesztendő és itt az ideje, hogy zárszámadást készítsünk az elmúló 2012-es évről.

Sikeres éve volt ez a Partnerkapcsolatnak. A már majdnem megszűnőben lévő kapcsolatot, sikerült egy dinamikusan működő, modern kapcsolattá éleszteni. Új alapokra helyeztük a hangsúlyt Mehrstetten és Herceghalom között. 

1. Az iskola, mint centrális pont.

2. A település.

3. Személyes kapcsolatok és a civil szervezetek.

Április 12-én megállapodás a Mehrstetteni és a Herceghalomi iskola közötti mindennapos kapcsolat kialakítására, modern eszközök segítségével.

Április 14-én és 15-én a Mehrstettenből érkező adomány, 500 karton ruha sikeres szétosztása.

Június 26-29-én a Mehrstettenben tartott sporthéten, Herceghalom focicsapata a harmadik helyezést érte el, illetve a 11 méteres rúgás kupát is Herceghalom hozhatta el. Ezáltal először került külföldre a kupa.

Szeptember 22-23-án először került megrendezésre Herceghalmon a Hobby- Kézműves és Művészeti kiállítás, Merhstetten partnerközségünk részvételével.

A kiállítás, Herceghalom határain túl, Mehrstettentől egészen Érd városáig, elsöprő pozitív visszhangot kapott, amit a visszajelzések áradata igazolt a szervezőségnek. 

Mehrstetten kiállítói: 
Rudolf Ott Mehrstetten polgármestere, kristályok, őskövületek és 



először a nyilvánosság előtt a 106 országból származó „söralátét” 


gyűjteménye.


Doris és Klaus Stephani fantasztikus fotókiállítása. Klaus Stephani az 
elnöke a Partnerkapcsolatok egyesületének Mehrstettenben.



           Horst Hummel, Mehrstetten polgárának, gyönyörű esztergált famunkái. 

Mehrstetten sátoránál, „feketeszalámit”, „Spaetzle”-t és kecsketejes szappant lehetett vásárolni. Ezeket a helyi specialitásokat adományként hozták a Mehrstetteniek, az ebből befolyó összeget pedig, (62.000.-Ft), szociálisan rászorult emberek megsegítésére fordítottuk teljes mértékben. 

Köszönet minden résztvevőnek, hogy teljesítményükkel növelték Herceghalom hírnevét.

Köszönet minden segítő kéznek, hogy sikeresek lehettünk.

Külön köszönet Erdősi László polgármester úrnak, aki minden segítséget megadva, segítette a Partnerkapcsolat újbóli megalakulását Herceghalom és Mehrstetten között.











Galai Katalin

